અખાતના દેઓશમાં સ્ત્રીઓ રોજિંદા પહેરવેશ તરીકે જે કફ્તાન પહેરે છે તે આપણે ત્યાં યુવતીઓમાં અલગ પ્રકારના ટોપ અને કુર્તી તરીકે ફેશનજગતમાં લોકપ્રિય થઈ પડી છે. ખાસ કરીને જાણીતી વિદેશી સેલિબ્રિટી ઓપરા વિનફ્રે મોટા ભાગે ફંક્શનમાં સ્ટાઇલિશ કફ્તાન કુર્તીમાં જોવા મળતી હોય છે. તેથી સ્થૂળ સ્ત્રીઓમાં તેમજ પ્રેગ્નન્ટ સ્ત્રીઓમાં કફ્તાન લોકપ્રિય બની રહ્યું છે. કફ્તાન કુર્તી ફુલ કફતાન ગાઉનનું નવું વર્ઝન છે. જેને ઓફિસ વેર તેમજ પાર્ટી વેર તરીકે સ્થૂળ યુવતીઓ સરળતાથી ઉપયોગ પણ કરી શકે છે. પહેરવામાં થોડું ઠીલું એવું કફતાન – તેની ખાસિયત છે કે તે વધારે ફિટિંગમાં સારું નથી લાગતું. આથી સ્થૂળ શરીરની યુવતીઓ તેને ડેનિમ કે કેપ્રી સાથે જરૂર પહેરી શકે. કફ્તાન-સ્ટાઇલ પહેલાં માત્ર ગાઉનમાં જ જોવા મળતી હતી ત્યારે આટલી લોકપ્રિય નહોતી. પરંતુ હવે કફ્તાન-સ્ટાઇલ કુર્તી અને ટૉપ્સમાં પણ જોવા મળે છે. કફ્તાન-સ્ટાઇલ કુર્તી અને ટોપમાં ઘણાખરાં હળવા એટલેકે ફ્લોઇંગ ફૅબ્રિક્સ જ વાપરવામાં આવે છે; જેમ કે શિફોન, જ્યૉર્જેટ અને નૅટ ફ્લોઇ ફૅબ્રિકમાં મળતાં હોવાથી પસંદગી માટેના ઘણા વિકલ્પ મળી રહે છે. કુર્તી અને ટૉપ્સમાં પણ ઘણી વરાઇટી આવે છે; જેમ કે વન શૉલ્ડર, બટરફ્લાય સ્લીવ, કફ્તાન કુર્તી, કફ્તાન વિથ યોક, કફ્તાન વિથ આઉટ યોક